מי שסובל יותר מכולם מהאינפלציה בחלוקת תווי נכה הם דווקא הנכים עצמם שנאלצים להתמודד על המקומות עם מי שמנצלים את התו לרעה.
דובי (57) סובל מנכות קשה כבר עשר שנים בעקבות תאונת דרכים. לדבריו, ההרגשה שהארץ הוצפה בשנים האחרונות באישורים לתווי נכה היא לא עוד השערה אלא עובדה שלאחרונה קיבלה אישוש מבחינתו. "הגעתי לעזריאלי", הוא אומר, "ומהמכונית שלידי בחניית הנכים יצאו שני גברים. בתור למעלית שמעתי אחד מהם מספר שהמכונית שייכת לחמיו, ומכיוון שהוא יודע שיש בעזריאלי מצוקה בחניות הרגילות הוא מעדיף להגיע עם הרכב בעל התו ולחנות בחניות הנכים. זה מקומם, כי פעמים רבות אני מגיע לחניונים ובגלל אנשים כמוהו אין לי מקום לחנות".